28

### Þingsályktun 69/145 um aðild Íslands að Geimvísindastofnun Evrópu, 13. október 2016 - Framkvæmd hafin. - þskj. 1827.

Utanríkisráðuneytið hefur verið í sambandi við Geimvísindastofnun Evrópu og átt fundi með starfsmönnum hennar, m.a. framkvæmdastjóra, í því augnamiði að safna upplýsingum um starfsemina, kostnað og þjóðréttarlegar skuldbindingar í samræmi við þingsályktunina. Utanríkisráðuneytið hefur enn fremur sett á laggirnar starfshóp ráðuneyta, stofnana, fyrir- tækja og háskólasamfélagsins til að vinna að framgangi ályktunarinnar. Þessir aðilar vinna nú að greiningu á ávinningi sem fylgt gæti hugsanlegri aðild. Búist er við að viðræður við ESA hefjist á fyrri hluta næsta árs.

### VELFERÐARRÁÐUNEYTI Þingsályktun 27/145 um skrá um sykursýki og skimun fyrir sykursýki, 28. apríl 2016 - - Framkvæmd hafin. þskj. 1203.

Hinn 28. apríl 2016 ályktaði Alþingi að fela heilbrigðisráðherra að skipa starfshóp sem fengi það verkefni að móta viðbrögð við vaxandi nýgengi sykursýki. Hópurinn skyldi sérstaklega meta þörfina á skipulagðri skráningu sykursýki á Íslandi og reglulegri skimun fyrir sykursýki hjá áhættuhópum. Við matið skyldi miðað við að heilsugæslan veitti ráðgjöf samhliða skimuninni og fylgdi henni eftir þegar við ætti. Heilbrigðisráðherra skipaði starfs- hópinn 26. október 2016. Starfshópurinn skilaði skýrslu til heilbrigðisráðherra í apríl 2018 og var hún í kjölfarið birt á vefsíðu ráðuneytisins. Nú er unnið að því að kostnaðarmeta þær tillögur sem settar eru fram í skýrslunni. Þá er gert ráð fyrir að skýrslan verði lögð fyrir Alþingi á þessu löggjafarþingi.

### Þingsályktun 28/145 umstefnu og aðgerðaáætlun í geðheilbrigðismálum til fjögurra ára, - Framkvæmd hafin. 29. apríl 2016 - þskj. 1217.

Megináherslur geðheilbrigðisáætlunar snúa að geðrækt og forvörnum, samþættri þjónustu í nærumhverfi og því að minnka fordóma gagnvart fólki sem glímir við geðraskanir. Vel gengur að fylgja áætluninni eftir. Fjölgun geðheilsuteyma er í samræmi við áætlun. Nú þegar eru tvö formleg geðheilsuteymi starfandi hjá Heilsugæslu höfuðborgarsvæðisins, eitt teymi er hjá Heilbrigðisstofnun Austurlands, annað á Heilbrigðisstofnun Vestfjarða og fyrirhugað er að stofna geðheilsuteymi á Heilbrigðisstofnun Norðurlands. Ýmiss konar geðheilsuteymi eru nú þegar starfandi víða um land. Stefnt er að því að geðheilsuteymi verði starfandi í öllum landshlutum árið 2020. Sálfræðiþjónusta hefur verið efld innan heilsugæslu um land allt og stefnt er að því að ná markmiðum þessa áfanga árið 2019. Þjónusta barna- og unglinga- geðdeildar Landspítala hefur verið styrkt og fyrirhugaðar eru áframhaldandi fjárveitingar til eflingar henni fram til ársins 2019. Starfshópur skilaði aðgerðaáætlun til að fækka sjálfsvígum á Íslandi vorið 2018. Í tilefni af alþjóðadegi sjálfsvígsforvarna 10. september 2018 tilkynnti heilbrigðisráðherra ákvörðun sína um að veita fjárframlag til þess að hrinda í framkvæmd verkefnum sem lögð eru til í aðgerðaáætlun til að fækka sjálfsvígum á Íslandi. Aðrir starfs- hópar eru starfandi eða í skipunarferli, þar á meðal starfshópur um geðrækt í leik-, grunn- og framhaldsskóla og starfshópur um minnkun fordóma gagnvart geðheilbrigðisvanda meðal almennings, í heilbrigðis- og félagsþjónustu og í fjölmiðlaumræðu. Umfjöllun umfjarþjónustu í geðheilbrigðisþjónustu var felld inn í vinnu starfshóps um fjarheilbrigðisþjónustu. Verið er að finna leiðir til að mæta uppsafnaðri þörf geðfatlaðs fólks fyrir húsnæði og þjónustu. Öðrum verkefnum er lokið eða á mismunandi vinnslustigum.